**INFORMAVIMAS APIE ASMENS DUOMENŲ TVARKYMĄ**

*Šis informacinis pranešimas skirtas asmenims, pateikusiems paraišką dėl dalyvavimo atrankoje siekiant išsinuomoti valstybinės žemės sklypą ir investuoti Šiaulių pramoniniame parke.*

Šiuo pranešimu informuojame Jus, kad vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 straipsniu ir/ar 14 straipsniu, teikiame Jums informaciją, susijusią su Jūsų duomenų tvarkymu:

1. **Duomenų valdytojas** - Šiaulių miesto savivaldybės administracija (toliau – Administracija), (juridinio asmens kodas 188771865, buveinės adresas Vasario 16-osios g. 62, Šiauliai, tel. +370 41 509490, el. pašto adresas info@siauliai.lt).

2. **Duomenų tvarkymo tikslai**. Administracija Jūsų asmens duomenis tvarkys investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke atrankos organizavimo ir administravimo tikslu.

3. **Tvarkomi asmens duomenys**. Informuojame, kad Administracija tvarkys šiuos Jūsų asmens duomenis:

3.1. **asmens tapatybės identifikavimo duomenys** – vardas, pavardė;

3.2. **kontaktiniai duomenys** – elektroninio pašto adresas, telefono ryšio numeris, korespondencijos adresas ir (ar) elektroninės siuntos pristatymo dėžutės adresas;

3.3. **su paraiška susiję duomenys** – paraiškos pateikimo Administracijai faktas, data, paraiškos turinys (ir joje ar jos prieduose esantys asmens duomenys);

3.4. **su pasitelktu atstovu susiję duomenys** – atstovo vardas, pavardė (pavadinimas), atstovo kontaktiniai duomenys, pareigos, atstovavimo faktą patvirtinančio dokumento kopija;

3.5. **kiti asmens duomenys** – susirašinėjimas (kai iš jo galima identifikuoti fizinį asmenį), darbovietė, pareigos, parašas.

4. **Teisėta asmens duomenų tvarkymo sąlyga**. Informuojame, kad Jūsų asmens duomenų teisėta asmens duomenų tvarkymo sąlyga yra:

4.1. Reglamento 6 straipsnio 1 dalies e punktas (*kai asmens duomenys tvarkomi vykdant pavestas viešosios valdžios funkcijas*);

4.2. Lietuvos Respublikos vietos savivaldos įstatymo 6 straipsnio 38 punktas, 7 straipsnio 9 punktas;

4.3. Lietuvos Respublikos investicijų įstatymo 13 straipsnio 1 dalies 1 ir 8 punktai;

4.4. Lietuvos Respublikos žemės įstatymas;

4.5. Lietuvos Respublikos valstybės ir savivaldybių turto valdymo, naudojimo ir disponavimo juo įstatymas;

4.6. Investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke tvarkos aprašas, patvirtintas 2017 m. lapkričio 9 d. Šiaulių miesto savivaldybės tarybos sprendimu Nr. T-396 „Dėl investuotojų atrankos, valstybinės žemės nuomos ne aukciono būdu Šiaulių pramoniniame parke ir įmonių, investavusių Šiaulių pramoniniame parke, atleidimo nuo nekilnojamo turto ir nuomos už valstybinę žemę mokesčių“ (2023-03-03 redakcija Nr. T-69).

5. **Asmens duomenų šaltinis**. Informuojame, kad Jūsų asmens duomenis gausime iš Jūsų paties.

6. **Asmens duomenų gavėjai**. Jūsų asmens duomenys gali būti perduoti:

6.1. teismui, teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai;

6.2. Investuotojų atrankos ir žemės sklypų Šiaulių pramoniniame parke nuomos vertinimo komisijai (toliau – Komisija);

6.3. duomenų tvarkytojui, kuris teikia dokumentų valdymo informacinės sistemos priežiūros paslaugas;

6.4. teisės aktų nustatytais atvejais Administracija teikia asmens duomenis valstybės registrams ir informacinėms sistemoms (dokumentų valdymo sistema „Avilys“), Administracijos veiklos patikrinimus atliekančioms valstybės institucijoms, kitoms valstybės institucijoms ir kitiems tretiesiems asmenims, kuriems teikti asmens duomenis Administraciją įpareigoja įstatymai ar kiti teisės aktai.

Informuojame, kad Administracija šiuo metu neturi ketinimo perduoti ir neperduoda Jūsų asmens duomenų į trečiąsias valstybes arba tarptautines organizacijas.

7. **Asmens duomenų saugojimo laikotarpis**. Informuojame, kad Jūsų asmens duomenys bus saugomi:

7.1. paraiška ir (ar) kartu pateikiami dokumentai – 5 metus;

7.2. susirašinėjimo Ekonomikos ir investicijų skyriaus veiklos klausimais dokumentai (kai taikoma) – 5 metus;

7.3. Komisijos protokolai – 5 metus;

7.4. kiti asmens duomenys – Lietuvos Respublikos archyvų įstatymo ir vyriausiojo archyvaro nustatyta tvarka.

Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

8. **Duomenų subjektų teisės**. Jūs, kaip duomenų subjektas, turite šias teises:

8.1. Teisę gauti informaciją apie duomenų tvarkymą (Reglamento 13, 14 straipsnis);

8.2. Teisę susipažinti su duomenimis (Reglamento 15 straipsnis);

8.3. Teisę reikalauti ištaisyti arba, atsižvelgiant į asmens duomenų tvarkymo tikslus, papildyti asmens neišsamius duomenis (Reglamento 16 straipsnis);

8.4. Teisę reikalauti ištrinti duomenis („teisė būti pamištam“) (Reglamento 17 straipsnis). Pastaba: šia teise galima pasinaudoti, kai yra bent viena iš Reglamento 17 straipsnio 1 dalyje nurodytų sąlygų;

8.5. Teisę apriboti duomenų tvarkymą (Reglamento 18 straipsnis). Pastaba: šia teise galima pasinaudoti, kai yra bent viena iš Reglamento 18 straipsnio 1 dalyje nurodytų sąlygų;

8.6. Teisę į duomenų perkeliamumą (Reglamento 20 straipsnis). Pastaba: šia teise galima pasinaudoti, kai asmens duomenų tvarkymas grindžiamas sutikimu arba sutartimi ir jei asmens duomenys tvarkomi automatizuotomis priemonėmis;

8.7. Teisę nesutikti su asmens duomenų tvarkymu (Reglamento 21 straipsnis). Pastaba: šia teise galima pasinaudoti, kai asmens duomenų tvarkymas grindžiamas užduotimi, vykdoma viešojo intereso labui, arba pavestomis viešosios valdžios funkcijomis, arba teisėtais duomenų valdytojo arba trečiosios šalies interesais, įskaitant profiliavimą, atliekamą remiantis paminėtais pagrindais.

 Duomenų subjektų teises galite įgyvendinti teisės aktų nustatyta tvarka. Detalesnę informaciją apie tai, kaip įgyvendinti duomenų subjektų teises Administracijoje galite rasti Šiaulių miesto savivaldybės interneto svetainėje *www.siauliai.lt* skiltyje „*Asmens duomenų apsauga*“.

9. **Automatizuotų sprendimų priėmimai.** Informuojame, kad Jūsų asmens duomenys nebus naudojami automatizuotų sprendimų priėmimui Jūsų atžvilgiu, įskaitant profiliavimą.

10. **Duomenų apsaugos pareigūnas.** Visais klausimais, susijusiais su asmens duomenų tvarkymu, asmens duomenų apsaugos užtikrinimu ar asmens duomenų saugumo pažeidimais, galite kreiptis į Administracijos duomenų apsaugos pareigūną tel. +370 41 596 229 arba el. p. *duomenuapsauga@siauliai.lt*.

Siekiant užtikrinti Reglamento  38 straipsnio 5 dalyje įtvirtintą konfidencialumą, kreipiantis į Administracijos duomenų apsaugos pareigūną paštu, ant voko užrašoma, kad korespondencija skirta duomenų apsaugos pareigūnui.

11. Informuojame, kad Jūs turite teisę pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, tel. +370 5 271 2804, 279 1445, el. p. ada@ada.lt), jeigu manote, kad Administracija neteisėtai tvarko Jūsų asmens duomenis arba neįgyvendina Jūsų teisių.